|  |  |  |
| --- | --- | --- |
| **«ҚАЗАҚСТАНДЫҚ САЛАЛЫҚ****БІЛІМ ЖӘНЕ ҒЫЛЫМ ҚЫЗМЕТКЕРЛЕРІНІҢ КӘСІПТІК ОДАҒЫ»****ҚОҒАМДЫҚ БІРЛЕСТІГІ** |  |  ОБЩЕСТВЕННОЕ ОБЪЕДИНЕНИЕ**«КАЗАХСТАНСКИЙ ОТРАСЛЕВОЙ ПРОФЕССИОНАЛЬНЫЙ СОЮЗ РАБОТНИКОВ ОБРАЗОВАНИЯ ИНАУКИ»** |

**АТҚАРУ КОМИТЕТІ ИСПОЛНИТЕЛЬНЫЙ КОМИТЕТ**

**ҚАУЛЫ ПОСТАНОВЛЕНИЕ**

**25.02. 2021 жыл № 10, 3-т.**

**Алматы облыстық кәсіподақ ұйымының**

**аудандық, қалалық, бастауыш кәсіподақ**

**ұйымдарының мүшелік базаны нығайту және**

**жарғылық мақсаттар мен міндеттерді іске**

**асыруда жұмыс тиімділігін арттыру жөніндегі**

**жұмысы туралы**

Кәсіподақтың Алматы облыстық ұйымының төрағасы М.К.Тулепбергеновтың аудандық, қалалық, бастауыш кәсіподақ ұйымдарының мүшелік базаны нығайту және жарғылық мақсаттар мен міндеттерді іске асыруда жұмыс тиімділігін арттыру жөніндегі ақпаратын тыңдап және талқылап, Кәсіподақтың Атқару комитеті облыстық кәсіподақ ұйымының кәсіподақ органдары жұмысының белсенділігін атап өтті.

Облыстық кәсіподақ ұйымының қызметі - қызметкерлерді тиімді құқықтық қорғауды, жұмыс берушілердің еңбек заңнамасын, келісімдер мен ұжымдық шарттар ережелерін орындауға қоғамдық бақылауды күшейтуге бағытталған.

Облыстық кәсіподақ ұйымы сала қызметкерлерінің еңбек қауіпсіздігі мен еңбекті қорғау мәселелерінде масқатты бағытталған жұмыс жүргізеді.

Ақпараттық жұмыстың жаңа нысандарын іздеу жүзеге асырылып, кәсіподақ кадрлары мен активін оқыту сапасын арттыру жөнінде шаралар анықталады. Сонымен қатар, кәсіподақ органдары мен ұйымдарының ұйымдастырушылық жұмыс деңгейі Кәсіподақ Жарғысына сәйкес шешуге тиісті міндеттерге толық сәйкес келмейді. Кәсіподақ ұйымдарының қызметі үнемі лайықты нәтижелерге жете бермейді, шешімдері барлық деңгейлердегі кәсіподақ органдары мен ұйымдарының неғұрлым белсенді жұмысын талап ететін бірқатар мәселелер бар.

Қазақстандық салалық білім және ғылым қызметкерлері кәсіподағының Атқару комитеті **ҚАУЛЫ ЕТЕДІ**:

1. Кәсіподақтың Алматы облыстық ұйымының төрағасы М.К.Тулепбергеновтың аудандық, қалалық, бастауыш кәсіподақ ұйымдарының мүшелік базаны нығайту және жарғылық мақсаттар мен міндеттерді іске асыруда жұмыс тиімділігін арттыру жөнінде жүргізілген жұмысы туралы ақпараты мәліметке алынсын.

2. Кәсіподақтың облыстық, аудандық, қалалық комитеттеріне білім саласында әлеуметтік әріптестік тиімділігін арттыру жөнінде шаралар қабылдау ұсынылсын. Білім саласы ұйымдарында облыстық, аймақтық келісімдер мен ұжымдық шарттардың сапалы жасалуына басты назар аударылсын. Бұл мақсатта:

- әлеуметтік әріптестермен бірлесіп салалық, аймақтық салалық келісімдер мен ұжымдық шарттарда көзделген міндеттемелердің орындалуына қол жеткізу ұсынылсын.

3.Жұмыс берушілердің білім беру ұйымдарында еңбек заңнамасын орындауға қоғамдық бақылауды ұйымдастыру мен жүзеге асыру жөнінле шұғыл шаралар қабылдансын, тексерулер өткізу кестесі бекітіліп, өткізілетін тексерулер сапасы мен тиімділігі қамтамасыз етілсін;

4. Кәсіподақ мүшелерін құқықтық қорғау тиімділігін арттыру мәселесіне басты назар аударылып, білім саласы ұйымдарында еңбек заңнамасының қадағалануына қоғамдық бақылауды ұйымдастыру жөніндегі жұмыс нәтижелілігіне қол жеткізу ұсынылсын. Кәсіподақ мүшелерінің әлеуметтік-еңбек құқықтары мен кәсіптік мүдделерін білдіру және қорғау мәселелері бойынша жұмыс көлемінің артуын ескеріп, сондай-ақ еңбек заңнамасының орындалуына бақылау тиімділігін арттыру мақсатында, кәсіподақтың аудандық комиттеттері филиалдарының штаттық кестесіне заңгер маман бірлігі қаралсын.

5.Кәсіподақ мүшелерінің әлеуметтік, еңбек құқықтары мен мүдделерін қорғау және білдіру жөніндегі салалық кәсіподақ қызметін насихаттау бойынша жүйелі жұмыс жалғастырылсын.

6.Ұйымдастырушылық қызметті әрі қарай нығайту, жаңа кәсіподақ ұйымдарын құру жөнінде белсенді шаралар қабылданып, білім және ғылым саласы қызметкерлерінің арасында мүшелікке ынталандыру есебінен кәсіподақтың мүшелік базасын нығайтуға қол жеткізу ұсынылсын.

7.Сайланбалы кәсіподақ қызметкерлерінің жарғылық талаптар мен жоғарғы кәсіподақ органдарының шешімдерін орындамауға, әлеуметтік әріптестік актілерінің шарттары мен ережелерін орындамауына жауапкершіліктері арттырылсын.

8. Осы қаулының орындалуын бақылау Кәсіподақ төрайымының орынбасарлары В.Ф.Беженаровқа және Ә.Ә.Әбиевға жүктелсін.

**Төрайым А. Мұқашева**